Mapimi lovys
Mapimi lovys (Bolsón de Mapimí) – plati nenuotaki tektoninė įduba Meksikoje, tarp Rytų ir Vakarų Siera Madrės kalnų, šiaurinėje Meksikos plokščiakalnio dalyje. Absoliutinis aukštis 1000–1500 m. Įdubą supa vulkaninės kilmės kalnai. Didžiąją paviršiaus dalį užima Čihuahua dykuma. Telkšo periodiškai išdžiūstantys druskingi ežerai, druskopelkės, teka laikinos ir periodinės upės (Nasasas, Aguanavalis). Yra vario, cinko, aukso ir švino rūdų telkinių. Mapimi lovyje įsikūrę keletas didmiesčių: Toreonas, Matamorosas, Gomes Palasijas, Lerdas ir kt.